Document ID: 31998R1726

31998R1726
L 224/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1726/98 НА КОМИСИЯТА
от 22 юли 1998 година
относно изменение на Регламент (ЕИО) № 2037/93 относно определяне на подробни правила за приложението на Регламент (EИО) № 2081/92 на Съвета относно защита на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 на Комисията (2), и по-специално член 16 от него,
като има предвид, че за да се увеличи стойността на защитените наименования за произход и защитените географски указания и за да бъдат информирани потребителите, символът на Общността, определен в Регламент (EО) № 2037/93 (3) на Комисията, както е изменен с Регламент № 1428/97 (4), трябва да бъде достъпен за професионалните търговци;
като има предвид, че за да се избегне объркване от страна на потребителите при положение, че има голям обем от информация в преработвателния сектор, е важно да се осигури минимално равнище на стандартизирана информация, когато един производител и/или преработвател пожелае да използва системата на географските указания и наименования за произход, създадена с Регламент (ЕИО) № 2081/92; като има предвид, че производителят и/или преработвателят трябва съответно да са в състояние да използват моделите, определени в настоящия регламент;
като има предвид, че за да се укрепи надеждността на символа, който характеризира селскостопанските или хранителните продукти, които отговарят на изискванията за географско указание или наименование за произход, името на службата, която отговаря за инспекцията, трябва да бъде посочено на етикета, който се използва при търговията на продукта;
като има предвид, че тези фактори изискват изменение на Регламент (EО) № 2037/93 на Комисията;
като има предвид, че мерките, предвидени в настоящия регламент, са в съответствие със становището на Регулаторния комитет за географски указания и наименования за произход,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2037/93 се изменя, както следва:
1.
Добавя се следният член 5б:
„Член 5б
Символът на Общността, посочен в член 5а, се състои от образците в приложение I, част А от настоящия регламент. Означенията, които могат да бъдат използвани със символа, са изброените в приложение I, част Б от настоящия регламент, както и съответните традиционни национални термини.
За да се използва символът на Общността и означенията, трябва да се спазват техническите правила за възпроизводството му.“
2.
Добавя се следният член 6а:
„Член 6а
Държава-членка може да постави като условие името на инспекционната служба или орган, посочено в член 10 от Регламент (ЕИО) № 2081/92, който попада в рамките на собствената му инспекционна структура, да стои на етикета на селскостопанския или хранителен продукт.“
3.
Текстът, който е приложен към настоящия регламент, се добавя като приложения I и II.
Член 2
Настоящият регламент влиза в сила на седмия ден от публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юли 1998 година.

Labels: 3
17
15
6